stanford-oval/wikipedia huggingface dataset:
Luettelo tunnetuista kadonneista henkilöistä
Edelleen kadoksissa olevat > B

Ambrose Bierce (1843–1914), yhdysvaltalainen journalisti, kirjailija, satiirikko, runoilija ja kirjailija.
John Bingham (1934–1974), brittiläinen jaarli joka katosi lapsiensa lastenhoitajan murhan ja entisen vaimonsa murhayrityksen jälkeen. Julistettiin kuolleeksi 2016.
Charles Bolles (1829–1917?), yhdysvaltalainen runoilija ja lainsuojaton.
Subhas Chandra Bose (1897–1945), Intian itsenäisyysliikkeen johtaja.
John Brisker (1947–1978), yhdysvaltalainen koripalloilija. Katosi ollessaan matkalla Ugandassa, julistettiin kuolleeksi 1985.
Edelleen kadoksissa olevat > C

Ylenia Carrisi (1970–1994), italialainen televisiojuontaja.
Camilo Cienfuegos (1932–1959), kuubalainen vallankumouksellinen. Hän katosi lokakuussa 1959 ollessaan lentämässä kohti Havannaa, ruumista ja lentokonetta ei ole koskaan löydetty.
François Coli, (1881–1927), ranskalainen lentäjä ja lentosuunnistaja, katosi yhdessä lennollaan Charles Nungesserin kanssa
D. B. Cooper (kadonnut 1971), yhdysvaltalainen tunnistamattomaksi jäänyt lentokonekaappari, katosi hypättyään koneesta laskuvarjolla lunnasrahojen kanssa Kaskadivuorten yllä.
Boston Corbett (1832 – kuoli oletettavasti 1894), pohjoisvaltioiden sotilas Yhdysvaltojen sisällissodassa ja Abraham Lincolnin murhaajan John Wilkes Boothin surmaaja.
Giovanni Caboto (n. 1450–1499), italialaissyntyinen löytöretkeilijä, joka katosi viiden aluksensa mukana.
Gaspar Corte-Real (n. 1450 – n. 1501), portugalilainen löytöretkeilijä, katosi matkallaan Amerikan rannikolla.
Miguel Corte-Real (n. 1448 – n. 1502), portugalilainen löytöretkeilijä, joka katosi etsiessään veljeään Gasparia.
Richard Colvin Cox (1928 – kad. 1950), West Pointin kadetti, katosi 14. tammikuuta 1950 poistuttuaan kasarmilta tunnistamattoman miehen kanssa
Lionel Crabb (1909–1956), Britannian kuninkaallisen laivaston sukeltaja.
Edelleen kadoksissa olevat > D

Virginia Dare (s. 18. elokuuta 1587), ensimmäinen Amerikassa englantilaisille vanhemmille syntynyt lapsi.
Edelleen kadoksissa olevat > E

Amelia Earhart (1897–1937), yhdysvaltalainen naislentäjä ja ilmailun uranuurtaja. Katosi lentomatkalla Tyynellä valtamerellä lähellä Howlandinsaarta, julistettiin kuolleeksi 1939.
Edvard V (1470–1483?) ja hänen veljensä Rikhard Shrewsburylainen (nk. Towerin prinssit), Rikhard III sulki veljekset Toweriin ja heitä ei sen jälkeen nähty.
Richey James Edwards (1967–1995), Manic Street Preachersin muusikko, katosi vuonna 1995, julistettiin kuolleeksi 2008. Kärsi mielialahäiriöstä ja epäillään tehneen itsemurhan.
Edelleen kadoksissa olevat > F

Percy Harrison Fawcett (1867–1925), brittiläinen arkeologi ja tutkimusmatkailija.
Flannan Isles Lighthousen majakan miehistö katosi joulukuussa 1900 epäselvissä olosuhteissa.
Sean Flynn (1941–1970), yhdysvaltalainen valokuvaaja, Errol Flynnin ja Lili Damitan poika.
Fort Worthin katoamistapaus: Rachel Trlica, Renee Wilson ja Julie Moseley katosivat 23. joulukuuta 1974 käytyään jouluostoksilla Seminary South Shopping Center -ostoskeskuksessa.
Edelleen kadoksissa olevat > G

Owain Glyndŵr (1354–1416), viimeinen Walesin prinssi joka oli syntyperäinen walesilainen.
Jim Gray (1944–2007), yhdysvaltalainen tietojenkäsittelytieteilijä, katosi Kalifornian edustalla purjehdusretkellä Farallonsaarille.
Edelleen kadoksissa olevat > H

Antti Hanhivaara oli 21-vuotias eräopasopiskelija joka katosi epäselvissä olosuhteissa Ivalossa 14. lokakuuta 2006.
Richard Halliburton (1900–1939), yhdysvaltalainen lehtimies ja maailmankulkuri. Katosi Tyynellä valtamerellä laivamatkalla Hongkongista Yhdysvaltoihin, julistettiin kuolleeksi 1964.
Jimmy Hoffa (1913–1975), ammattiyhdistysjohtaja, katosi jäljettömiin ravintolan pysäköintialueelta Michiganissa. Julistettu kuolleeksi 1983.
Natalee Holloway (1986–2005), yhdysvaltalainen nuori, joka katosi Aruban-matkalla. Hänet julistettiin kuolleeksi 2012.
Harold Holt (1908–1967), Australian pääministeri. Ilmoitettiin todennäköisesti hukkuneeksi, ruumista ei ole koskaan löydetty.
Edelleen kadoksissa olevat > J

Eleanor Jarman (1904–1940), ryöstäjä ja FBI:n etsityimpiä henkilöitä, ei ole kyetty jäljittämään onnistuneen vankilapaon jälkeen vuonna 1940.
Jasmina Jasharaj oli 6-vuotias tyttö, joka katosi Sävsjössä, Ruotsissa 28. heinäkuuta 1997.
Juhana eli Johann Orth (1852–1890), Itävallan arkkiherttua ja Toscanan prinssi, katosi merellä Kap Hornin lähellä.
Edelleen kadoksissa olevat > K

Emil Kauppi (1865–1930), suomalainen säveltäjä, katosi lokakuussa 1930 matkustettuaan Tampereelle.
Weldon Kees (1914–1955), yhdysvaltalainen runoilija, kriittikko, novelli- ja romaanikirjailija.
Lasse Kekki (1964–2006), suomalainen tutkija, katosi konferenssimatkalla Kairossa.
Edelleen kadoksissa olevat > L

Jean-François de La Pérouse (1741–1788?), ranskalainen tutkimusmatkailija, katosi retkikuntineen Oseaniassa.
Sigizmund Levanevsky (1902–1937), neuvostoliittolainen lentäjä.
Louis Le Prince (1842–1890), ranskalainen elokuvapioneeri.
Günther Lützow (1912–1945), saksalainen hävittäjä-ässä.
Edelleen kadoksissa olevat > M

Madeleine McCann (2003–2007), Algarven turistikohteesta kadonnut brittityttö. Rikoksen tutkimukset ovat kesken.
Glenn Miller (1900–1944), yhdysvaltalainen viihdemusiikin säveltäjä ja orkesterinjohtaja. Häntä kuljettanut lentokone katosi ollessaan ylittämässä Englannin kanaalia.
Frank Morris (1926–1962), yksi kolmesta Alcatrazin vankilasta paenneesta rikollisesta, jotka katosivat jäljettömiin paon jälkeen 11. kesäkuuta 1962.
Heinrich Müller (1900–1945), Gestapon päällikkö, katosi Berliinissä sodan viimeisinä päivinä.
Wallace Fard Muhammad (katosi 1934), Nation of Islam -liikkeen perustaja.
Riina Mäkinen (1997–2017), 19-vuotias helsinkiläinen, joka katosi epäselvissä olosuhteissa toukokuussa 2017.
Edelleen kadoksissa olevat > N

Charles Nungesser (1892–1927), ranskalainen lentäjä.
Edelleen kadoksissa olevat > O

Emanuela Orlandi (1968–1983), vatikaanilainen tyttö, joka katosi Roomassa.
Edelleen kadoksissa olevat > P

Joe Pichler (1987–2006), yhdysvaltalainen näyttelijä, kadoksissa tammikuusta 2006.
Mooses Putro (1848−1918 tai 1919), inkeriläinen kirkkomuusikko ja säveltäjä, katosi Pietarissa.
Edelleen kadoksissa olevat > R

Piia Ristikankare (1972–1988), henkirikosepäily.
Michael Rockefeller (1938–1961), New Yorkin kuvernöörin Nelson Aldrich Rockefellerin poika. Katosi marraskuussa 1961 ollessaan Alankomaiden Uudessa-Guineassa.
Raisa Räisänen (1983–1999), Tampereelta hävinnyt lukiolainen. Todennäköinen henkirikos, tutkimukset kesken.
Edelleen kadoksissa olevat > S

Antoine de Saint-Exupéry (1900–1944) , ranskalainen kirjailija ja lentäjä joka katosi toisen maailmansodan aikana Välimerellä vuonna 1944. Kuoleman syy ei ole tiedossa. Eräs saksalainen lentäjä väittää ampuneensa hänet hyvin todennäköisesti alas.
Kai Salomaa (1957–2014), vaasalainen eläkeläismies, joka katosi Karviassa.
Joshua Slocum (1844–1909), ensimmäinen yksin maailman ympäri purjehtinut ihminen, katosi merellä.
Sodderin lasten katoaminen, perheen viisi lasta katosi kotitalon tulipalossa jouluaattona 1945. Kadonneita lapsia ei ole löydetty kuolleina eikä elossa.
Edelleen kadoksissa olevat > T

Genette Tate (1965–1978), brittiläinen koulutyttö, joka katosi jakaessaan lehtiä.
Jim Thompson (1906–1967), yhdysvaltalainen liikemies joka epäselvissä olosuhteissa pääsiäispäivänä 1967 Malesiassa.
Noora Toivonen (1974–2000), suomalainen vuorikiipeilijä.
Pekka Tuukkanen (1963 – 2004) oli perholainen mies joka katosi heinäkuussa 2004 lähdettyä illanvietosta kävelemään kotiinsa. Tapausta tutkitaan henkirikoksena.
Edelleen kadoksissa olevat > V

Merja Vaara (1963-1991), rovaniemeläinen joka katosi 27. heinäkuuta 1980 poistuttuaan työpaikaltaan vartiointiliikkeestä.
Frederick Valentich (1958–1978), australialainen lentäjä.
François Villon (1431/1432–1463), ranskalainen runoilija.
Edelleen kadoksissa olevat > W

Raoul Wallenberg (1912–1945), ruotsalainen diplomaatti, joka pelasti tuhansia juutalaisia holokaustin aikana. Kuoli todennäköisesti vankeudessa Neuvostoliitossa.
Kadonneiksi luultuja, myöhemmin löydettyjä

Martin Bormann (1900–1945), natsijohtaja, katosi vuonna 1945; vuonna 1972 Berliinistä löydetty luuranko tunnistettiin Bormanniksi, mikä vahvistettiin DNA-testillä 1998.
Steve Fossett (1944-2007), yhdysvaltalainen lentäjä ja miljonääri. Katosi 3. syyskuuta 2007 lentomatkalla Nevadan autiomaassa. Koneen hylky ja Fossettin jäänökset löytyivät 1. lokakuuta 2008.
John Franklin (1786–1847), englantilainen napaseuturetkeilijä, katosi retkikuntineen etsiessään luoteisväylää; retkikunnan kohtalo selvisi pelastusretkikunnille 1850-luvun kuluessa, mutta hänen omaa hautaansa ei ole löydetty.
Ilpo Härmäläinen oli 33-vuotias lakimies joka katosi Turussa 3. elokuuta 1994. Tapausta tutkittiin henkirikoksena, Härmäläisen ruumis löytyi maaliskuussa 2022 ja tammikuussa 2024 Korkein oikeus tuomitsi Lasse Lehdon elinkautiseen vankeuteen Härmäläisen murhasta.
George Mallory (1886–1924), brittiläinen vuorikiipeilijä, katosi kumppaninsa Andrew Irvinen kanssa yrittäessään valloittaa Mount Everestiä; hänen ruumiinsa löydettiin vuoren rinteestä vuonna 1999.
Josef Mengele (1911–1979), ihmiskokeita tehnyt SS-lääkäri, katosi vuonna 1945; väärällä nimellä haudatun Mengelen hauta Brasiliassa avattiin 1985, ja ruumiin henkilöllisyys todistettiin DNA-testillä 1992.
Aleksei Nikolajevitš Romanov (1904–1918), Venäjän kruununperillinen; Jekaterinburgista 2007 löydetyt jäännökset todistettiin DNA-testillä Alekseille kuuluneiksi.
Anastasia Nikolajevna Romanova (1901–1918), Venäjän tsaarin tytär, mahdollisella henkiin jäämisellä spekuloitiin; Jekaterinburgista 2007 löydetyt jäännökset todistettiin DNA-testillä Anastasialle kuuluneiksi.
Lauri Törni/Larry Thorne (1919–1965), suomalaistaustainen Yhdysvaltain armeijan upseeri, katosi helikopterilennolla Vietnamin sodan aikana; jäännökset löydettiin 1999 ja tunnistettiin 2003.
Kvärlöv

| Kvärlöv |
| --- | --- |
 Kvärlöv
 Koordinaatit: 55°50′17″N, 12°59′31″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Landskrona
Väkiluku (31.12.2023):  245
Kvärlöv on taajama Landskronan kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 245 asukasta.
Aiheesta muualla

Kuvia tai muita tiedostoja aiheesta Kvärlöv Wikimedia Commonsissa
Joyce Ballantyne

| Joyce Ballantyne> Henkilötiedot |
| --- | --- |
Syntynyt: 4. huhtikuuta 1918 Norfolk, Nebraska
Kuollut: 15. toukokuuta 2006 (88 vuotta) Ocala
Kansalaisuus:  Yhdysvallat
Ammatti:  kuvittaja, muotokuvamaalari
Taiteilija
Taidesuuntaus:  Pin-up
Kuuluisimpia töitä:  Coppertone-tyttö
Ballantynen Coppertonelle vuonna 1959 tekemä kuva on yhä käytössä. Kuva Miamista, Biscayne Bulevard vuonna 2009 (25.8424415,-80.1844316)
Joyce Ballantynen maalaama kenraali John L Hinesin muotokuva.
Joyce Ballantyne (4. huhtikuuta 1918 – 15. toukokuuta 2006) oli yhdysvaltalainen kuvittaja ja pin-up-taiteilija. Hänen tunnetuin työnsä on Coppertonelle tehty kuva pikkutytöstä ja koirasta.
Ballantyne opiskeli Nebraskan yliopistossa kaksi vuotta ja teki samaan aikaan seinämaalauksia
tavarataloille ja elokuvateattereille, kunnes siirtyi American Academy of Art Collegeen Chicagoon opiskelemaan graafista suunnittelua.
Opintojen jälkeen Ballantyne teki Kling Studiolla tiekarttoja ja tietokirjojen kuvituksia.
Gil Elvgrenin suosittelemana hän alkoi vuonna 1945 tehdä pin-up-kuvia Brown & Bigelow’lle. Hänen vuodelle 1955 tekemästään Artist's Sketch Pad -nimisestä pin-up-kalenterista otettiin useita painoksia suuren kysynnän vuoksi.
Yksi kaikkien aikojen tunnetuimmista mainoskuvista syntyi, kun aurinkovoideyhtiö Coppertone pyysi eri kuvittajilta luonnoksia suurikokoista mainostaulua varten vuonna 1959. Ballantynen työ valittiin, ja kuvasta, jossa pieni koira nykii saparopäisen pikkutytön uimapukua, on sittemmin tullut ikoninen.
Ballantyne teki kuvituksia myös Coca-Colalle ja Esquire- sekä Penthouse-lehdille.
Ballantyne muutti vuonna 1974 Ocalaan Floridaan ja maalasi loppuvuosinaan muotokuvia. Kohteina oli usein tunnettuja henkilöitä, kuten koomikko Jonathan Winters ja kenraali John Leonard Hines.
Aiheesta muualla

Joyce Ballantyne The pin up files -sivustolla (Arkistoitu – Internet Archive)
| --- | --- |
Auktoriteettitunnisteet :  Europeana
Ashdown Forest

Ashdown Forestin kanervanummia.
Ashdown Forest on 2 500 hehtaaria laaja luonnonsuojelualue East Sussexin kreivikunnassa Kaakkois-Englannissa.  Se on osa laajempaa High Wealdin maisemansuojelualuetta ja tunnetaan erityisesti Nalle Puhin kotimetsänä. Kirjailija A. A. Milne asui metsän läheisyydessä ja sai inspiraation Puolen hehtaarin metsästä vieraillessaan alueella poikansa Christopher Robinin kanssa kävelyretkillä.
Ashdown Forestin pinta-alasta noin 60 prosenttia on nummea ja 40 prosenttia lehtimetsää. Alueella on kosteita nummia, joilla kasvaa pääasiassa kellokanervaa, mutta myös kuivempia nummia, joita hallitsevat kangaskanerva ja piikkiherne. Siellä elää monia Britanniassa silmälläpidettäviä lajeja: kosteilla nummilla tavataan muun muassa kangassinisiipi, kehrääjä, ruskokerttu ja nuolihaukka, kun taas kuivilla nummilla esiintyy esimerkiksi hammasjäkälää ja karvavärihernettä.
Ashdown Forestin nimi ei viittaa niinkään sen puustoon kuin alueen historiaan kuninkaallisena metsästyspuistona. Keskiajalla puisto ympäröitiin 37 kilometriä pitkällä paaluaidalla ja ojalla, jotka estivät peuroja karkaamasta sen ulkopuolelle. Vuonna 1372 kuningas Edvard III lahjoitti metsästyspuiston pojalleen Juhana Gentille. Myös Henrik VIII metsästi alueella ja perimätiedon mukaan liehitteli samalla Anna Boleyniä. Suurin osa puiston maista siirtyi yksityisomistukseen 1600-luvulla, mutta osa säilyi yhteiskäytössä laitumina. Nykyään noin 700 lähialueen asukkaalla on edelleen oikeus laiduntaa eläimiä tai kerätä polttopuita puiston alueelta.
Knut Bonpoika Grip

Knut Bonpoika Grip (ruots. Knut Bosson Grip); (1370-luku – 1406) oli ruotsalainen aatelinen. Hän toimi Turun linnan päällikkönä vuosina 1395–1398.
Knutin vanhemmat olivat Ruotsin valtakunnan drotsi Bo Joninpoika Grip sekä Margareta Dume. Isänsä kuollessa vuonna 1386 Knut oli vielä alaikäinen, mutta vuonna 1395 hän sai Suomen laamanni Jeppe Djäkniltä haltuunsa Turun, Wartholman, Liinmaan ja Aborchin linnat sekä Satakunnan voutikunnan.
Kuningatar Margareetaa vastustanut Knut joutui luopumaan Suomessa hallussaan olleista omistuksista vuonna 1398 kuningattaren onnistuttua vakiinnuttamaan asemansa. Vastineeksi hän sai Ruotsin Västervikissä sijainneen Stegeholmin linnan, jossa asui kuolemaansa saakka.
Rajalta toiselle

Jakson Rajalta toiselle päärooleissa esiintyneet Leonard Nimoy (vasemmalla) ja William Shatner (oikealla) roolihahmoinaan Mr. Spockina ja James T. Kirkinä tammikuussa 1968 otetussa kuvassa.
Rajalta toiselle (engl. The City on the Edge of Forever) on alkuperäisen Star Trek -sarjan ensimmäisen tuotantokauden 28. jakso. Sen ensiesitys televisiossa oli 6. huhtikuuta 1967. Suomessa jakso esitettiin ensimmäisen kerran Kolmoskanavalla 12. maaliskuuta 1988. Rajalta toiselle on yksi kriitikoiden eniten arvostamista jaksoista koko sarjassa, ja se sai parhaan näytelmäteoksen Hugo-palkinnon 1968. Lisäksi Writers Guild of America palkitsi Harlan Ellisonin laatiman käsikirjoituksen. Vuonna 1997 Rajalta toiselle oli mukana TV Guiden tekemällä listalla ”100 kaikkien aikojen parasta televisiojaksoa”. Saman lehden heinäkuussa 1995 ilmestyneessä erikoisnumerossa sitä kutsuttiin 68. ”muistettavimmaksi  hetkeksi tv-historiassa”.
Luonnos jaksossa vilahtaneesta rakennuksesta, joka toimi Floyd Lawsonin parturikampaamona sarjassa The Andy Griffith Show.
Televisioversion juoni

Itseensä vahingossa sata kertaa normaalia suuremman annoksen cordrazine-lääkeainetta piikittänyt tohtori McCoy (DeForest Kelley) joutuu harhojen valtaan ja siirtyy menneisyyteen 1930-luvun New Yorkiin Ikuisuuden suojelijaksi (engl. The Guardian of Forever) kutsutun elävän aikaportin välityksellä. Siellä ollessaan hän muuttaa Maan historiaa, minkä seurauksena U.S.S. Enterprise -avaruusalus katoaa olemasta. Siksi myös Kirk ja Spock matkustavat menneisyyteen ajankohtaan, josta on vielä joitakin päiviä siihen, kun McCoy saapuu muuttamaan historiaa. Parivaljakkoa auttaa sosiaalityöntekijä Edith Keeler, johon Kirk rakastuu. Spock saa selville, että mikäli McCoyn sallitaan pelastaa Keeler kuolemasta auto-onnettomuudessa, Keelerin perustaman rauhanliikkeen vaikutuksesta Yhdysvaltojen mukaantulo toiseen maailmansotaan viivästyy ja Natsi-Saksa onnistuu voittamaan sodan kehittämänsä ydinaseen turvin. Niinpä Kirk estää yrityksen pelastaa Keeler, ja omaan aikaansa palaava kolmikko havaitsee asioiden palanneen takaisin normaaliin järjestykseen.
Aiheesta muualla

Rajalta toiselle Internet Movie Databasessa (englanniksi)
Kahden minuutin ote jaksosta CBS.comissa (videokatkelmaa edeltää noin puolen minuutin mainos) (englanniksi)
DeForest Kelley näytteli jaksossa menneisyyteen siirtyvää McCoyta.
Härslöv

| Härslöv |
| --- | --- |
 Härslövin kirkko
 Härslöv
 Koordinaatit: 55°55′55″N, 12°52′18″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Landskrona
Väkiluku (31.12.2023):  412
Infobox OKVirheellinen NIMI-arvo: 
Härslöv on taajama Landskronan kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 412 asukasta.
Tunnettuja henkilöitä

Ulrika von Strussenfelt (1801–1873), kirjailija
Aiheesta muualla

Kuvia tai muita tiedostoja aiheesta Härslöv Wikimedia Commonsissa
Ajos

| Ajos |
| --- | --- |
 Veitsiluodon tehtaat sijaitsevat Ajoksen kaupunginosassa
Kaupunki:  Kemi
Suuralue:  Hepola
Koordinaatit:  65°40.5′N, 024°35′E
Kaupunginosa nro:  53
Pinta-ala:  13,39 km² 
Väkiluku:  323  31.12.2021
Työpaikkoja:  1 068 kpl   (31.12.2019)
Osa-alueet:  Ajos, Korostennokka, Laitakari, Satama, Veitsiluoto
Postinumero(t):  94900
Ajos on saari, kaupunginosa ja taajama Kemissä. Kaupunginosa on tunnettu Veitsiluodon teollisuusalueesta (Stora Enson Veitsiluodon tehtaat) ja Kemin satamasta. Ajoksen saari on myös pientalovaltainen asuinalue. Saarelle johtaa seututie 920.
Ajos kuuluu Hepolan suuralueeseen, johon kuuluvat myös Hepolan ja Rytikarin kaupunginosat. Ajoksen maapinta-ala on 13,39 km² ja väkiluku 323 (31.12.2021). Työpaikkoja Ajoksessa oli vuoden 2019 lopussa 1 068, joista 833 oli teollisuudessa. Ajoksen taajaman väkiluku puolestaan oli vuoden 2021 lopussa 320 henkeä ja maapinta-ala 0,98 km².
Ajoksessa sijaitsee yksi Ilmatieteen laitoksen rannikkosääasemista.
Yhdysvaltojen joukkojen kalustoa lastataan laivaan Kemin satamassa Defender Europe 24-harjoituksessa 10.-12.7.2024
Yhdysvaltojen kanssa joulukuussa 2023 solmitussa DCA-sopimuksessa annetaan Yhdysvaltojen käyttöön tarvittaessa Veitsiluodon tehdasalue, jonka satamana toimii Kemin Ajoksen satama. Veitsiluodon tehdasalue ja Tervolan varikko toimivat tarvittaessa materiaalin varastoina. Naton  Immediate Response 24 ja Northern Forest 24 -harjoituksissa Yhdysvallat harjoitelli joukkojen siirtoa harjoitusalueille Lappiin. Puolustusvoimien tekemän päätöksen perusteella kemiläiset vapaa-ajan kalastajat eivät päässeet  Kemin Veitsiluodon saarelle, koska aluetta käytettiin harjoitustoimintaa varten. Sotilaspoliisit esitvät sivullisten pääsyn Veitsiluotoon. Päätös oli voimassa huhtikuun puolivälistä ja heinäkuun 28. päivään 2024 asti.
Ilmasto

Ajoksen ilmasto on Perämeren vaikutuksesta leudompi kuin esimerkiksi mantereella sijaitsevan Kemin.
Tärkeimpiä nähtävyyksiä

Kemin Merimieskirkko, Ajoksen satamassa
Matkailujäänmurtaja Sampo, Ajoksen satamassa
Murhaniemen luonnonsuojelualue
Ajoksen tuulipuisto, jossa on 13 tuulivoimalaa
Aiheesta muualla

Kuvia tai muita tiedostoja aiheesta Ajos Wikimedia Commonsissa
Kemi
| --- | --- |
Kaupunginosat:  Ajos  Hepola  Karihaara  Karjalahti  Kivikko  Koivuharju  Nauska  Paattio  Peurasaari  Ritikka  Rytikari  Sauvosaari  Syväkangas  Takajärvi  Tervaharju 
Liikenne:  Ajoksen satamarata  Elijärven kaivosrata  Lentoasema  Rautatieasema 
Nähtävyyksiä:  Historiallinen museo  Jäänmurtaja Sampo  Jalokivigalleria  Kaupungintalo  Kirkko  Kulttuurikeskus  Lumilinna  Taidemuseo 
Ajos syksyllä
Hajajätevesiasetus

Valtioneuvoston asetus talousjätevesien käsittelystä viemäriverkostojen ulkopuolisilla alueilla (SDK 157/2017) eli hajajätevesiasetus tai paskalaki on 16. maaliskuuta 2017 säädetty Suomen valtioneuvoston asetus vesistöjen suojelemiseksi kunnallisiin viemäriverkostoihin kuulumattoman haja-asutuksen aiheuttamalta jätevesikuormitukselta. Kotitalouksien lisäksi asetus koskee karjatilojen maitohuoneita ja kodin yhteydessä tapahtuvaa yritystoimintaa sekä kesämökkejä. Asetuksessa säädetään vähimmäisvaatimukset talousvesien käsittelylle ja kielletään kaiken puhdistamattoman kotitalousjäteveden päästäminen luontoon.lähde?
Asetuksen periaatteet

Hajajätevesiasetuksen puhdistusvaatimukset lasketaan haja-asutuksen kuormitusluvusta. Haja-asutuksen kuormituslukuun sisältyvä yhden asukkaan käsittelemättömien talousjätevesien orgaanisen aineen määrä mitattuna 7 vuorokauden biologisena hapenkulutuksena on 50 g/vrk. Kuormituslukuun sisältyvä yhden asukkaan käsittelemättömien talousjätevesien kokonaisfosforin määrä on 2,2 g /vrk ja kokonaistypen määrä 14 g/vrk. Asetuksessa on myös jaoteltu erilaiset jätevedet siten, että esimerkiksi vesikäymälän sijaan käytettävä kuivakäymälä vähentää kokonaispuhdistustarvetta. Vesikäymälän jätevesien erilliskäsittely tai kuivakäymälän käyttö vaikuttaa merkittävästi pesuvesien (harmaiden jätevesien) puhdistusvaatimuksiin.
Kiinteistöllä tulee olla jätevesiselvitys. Jätevesiselvitys on dokumentti, jossa kuvaillaan käytössä oleva jätevesijärjestelmä ja sitä säilytetään kiinteistöllä. Jätevesiselvityksen sisältö on määritelty ympäristönsuojelulain 157 §:ssä ja hajajätevesiasetuksessa. Myös käsittelyjärjestelmän käyttö- ja huolto-ohjeet tulee olla olemassa.
Asetuksen soveltaminen

Asetusta sovelletaan kaikkeen uudisrakentamiseen, sekä rakennuksiin joihin tehdään perusparannukseen rinnastettavissa oleva remontti.
Vuoden 2017 muutosten johdosta asetuksen määräaika koskee vain ympäristönsuojelullisesti herkillä alueilla sijaitsevia kiinteistöjä. Siirtymäajan piirissä ovat kiinteistöt, joissa jätevesijärjestelmä on luokitellulla pohjavesialueella, tai jätevettä tuottava rakennus sijaitsee alle 100 metrin päässä vesilain mukaisesta vesistöstä.
Puhdistusvaatimukset

Pienpuhdistamoiden jätevesistä asetuksessa annetaan vähimmäispuhdistusvaatimukset verrattuna haja-asutuksen kuormituslukuun orgaaniselle ravinnekuormalle (reduktio vähintään 80 %), kokonaisfosforille (reduktio vähintään 70 %) sekä kokonaistypelle (reduktio vähintään 30 %).lähde?
Kunta voi ympäristönsuojelumääräyksillään säätää tiukemmat puhdistusvaatimukset.
Poikkeukset

Hajajätevesiasetuksesta on säädetty kaksi mahdollisuutta poiketa. Ympäristönsuojelulain siirtymäsäädöksellä ennen lain voimaan tuloa 68-vuotiaat vakituisen asunnon omistajat tai haltijat, jotka asuvat kiinteistöllä, ovat automaattisesti vapautettuja säädöksistä. Käytännössä tämä tarkoittaa ennen 9.3.1943 syntyneitä omistajia.
Siirtymäajan säädöksistä voi kuka tahansa hakea kunnalta viiden vuoden määräaikaista poikkeusta. Poikkeusta voi hakea jos joko ympäristöön kohdistuva kuormitus on huomattavan vähäistä tai käsittelyjärjestelmän parantaminen on kustannuksiltaan tai teknisessä mielessä kiinteistön haltijalle kohtuutonta.